Mugabe loop besoek van China se visepremier mis | Nuus24
Mugabe loop besoek van China se visepremier mis
Gerugte oor siek Mugabe is 'nonsens'
Mugabe veg glo om sy lewe
Babelse verwarring heers oor 'siek' Mugabe
Johannesburg – Pres. Robert Mugabe het die afgelope naweek ’n belangwekkende regeringsbesoek van Hui Liangyu, die Chinese visepremier, aan Zimbabwe misgeloop.Te midde van gerugte dat ’n siek Mugabe in ’n hospitaal in Singapoer lê, is Hui verlede Donderdag deur visepres. John Nkomo in Harare ontvang.Hui se besoek van twee dae was China se eerste op dié hoë vlak aan Zimbabwe en deel van ’n proses om China se invoer van chroom uit Suid-Afrika te verminder en met ’n toename in invoer van dié metaal uit Zimbabwe te vervang.Hy het ook by dié geleentheid ’n ekonomiese en tegnologie-ooreenkoms van $180 miljoen (sowat R1,3 miljard) met Zimbabwe aangegaan.Joyce Majuru, Zimbabwe se tweede visepresident, het dié plegtigheid bygewoon. Sy het kort daarna op ’n week lange besoek aan Asië vertrek.Zimbabwiese en Chinese media het die afgelope naweek omvangryke dekking verleen aan ’n ontmoeting tussen Emmerson Mnangagwa, minister van verdediging, en verskeie senior Chinese generaals.Dinsdag is bekend gemaak dat Majuru haar besoek aan Asië kortgeknip het en dat sy op pad terug is na Harare “om sekere presidensiële pligte na te kom”.Majuru en Mnangagwa, glo Mugabe se “kroonprins”, is reeds in ’n hewige stryd in Zanu-PF gewikkel om by hom oor te neem.Mugabe, ’n prostaatkanker-lyer, is op sy derde besoek aan Singapoer sedert Desember verlede jaar. Hy het ook in dié tyd minstens twee keer in Hongkong vertoef.Zimbabwiese regeringsamptenare het gister volgens berigte heftig ontken dat hy om mediese redes in Singapoer is. Hulle het egter bevestig dat ’n kabinetsitting wat vandag in Harare gehou moes word, uitgestel is.Dat “buitengewone omstandighede” in Zimbabwe heers is duidelik, het ’n senior bron in Morgan Tsvangirai, premier, se MDC Dinsdag aan Beeld gesê. – Volg Nuus24 op Twitter
Lees meer oor: robert mugabe | zimbabwe | politiek VOLGENDE OP NUUS24X